Η Λόρα Μιούιρ (γενν. 9 Μαΐου 1993) είναι Βρετανίδα δρομέας μεσαίων αποστάσεων. Εξειδικεύεται στα 800μ, 1500μ, 3000μ και 5000μ. Είναι η πρωταθλήτρια Ευρώπης 2018 στα 1500 μέτρα, η δύο φορές πρωταθλήτρια Ευρώπης Κλειστού Στίβου 2017 (στα 1500 και στα 3000 μέτρα) και η δύο φορές μεταλλιούχος στο Παγκόσμιο Πρωτάθλημα Κλειστού Στίβου 2018, με ασημένιο στα 1500 μέτρα και χάλκινο στα 3000 μέτρα. Είναι η κάτοχος του ευρωπαϊκού ρεκόρ στο αγώνισμα των 1500 μέτρων με χρόνο 3:55.22.